
Nr. 646

A V I Z

asupra proiectului de Lege pentru aprobarea Ordonanţei de urgenţă a Guvernului nr.172/2002 privind constituirea Comisiei de privatizare la Societatea Naţională a Petrolului “PETROM” – S.A.

În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă,  cu proiectul de Lege pentru aprobarea Ordonanţei de urgenţă a Guvernului nr.172/2002 privind constituirea Comisiei de privatizare la Societatea Naţională a Petrolului “PETROM” – S.A., trimis cu adresa nr.646 din 10 decembrie 2002, înregistrat sub nr.31/1040 din                 10 decembrie 2002.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din  10 decembrie  2002.



Membrii comisiei au examinat  ordonanţa de urgenţă  a Guvernului supusă aprobării, expunerea de motive la proiectul de lege şi  avizul favorabil al Consiliului Legislativ nr.1484 /20.11.2002. 



În urma dezbaterilor, cu majoritate de voturi, s-a hotărât avizarea favorabilă a proiectului de lege,
cu recomandarea de a se  completa art.1 alin.(1) din Ordonanţa de urgenţă nr.172/2002 în sensul ca în Comisia de privatizare să fie cuprinşi şi reprezentanţi ai Curţii de Conturi şi ai Ministerului Justiţiei.



În raport de obiectul şi conţinutul său, proiectul de lege face parte din categoria legilor ordinare.

                    PREŞEDINTE,                                    SECRETAR,

           Prof. univ. dr. Ion NEAGU                    Carmen DUMITRIU

